cyanic-selkie/wikianc huggingface dataset:
Анри Бекерел
Кариера
Како што честопати се случува во науката, радиактивноста можела да биде откриена четири декади порано во 1857, кога Абел Ниепс де Сен Виктор, кој ја изучувал фотографијата под водство на Мишел Ежен Шеврел, и открил дека ураниумовите солите емитуваат зрачење кое можело да ги затемни фотографските плочи. Во 1861 година, Сен Виктор воочил дека ураниумовите соли оддаваат „зрачење кое е невидливо за нашите очи“. Сен Виктор се познавал со Едмон Бекерел, таткото на Анри Бекерел. Во 1868 година, Едмон Бекерел објавил книга, „Светлината: Нејзините последици и ефекти“ La lumière: ses causes et ses effets. На страица 50 од вториот том, Едмон напоменал дека Сен Виктор забележал некои тела кои биле изложени на сончева светлина може да ги осветлат фотографските плочи иако истите се поставени во темнина. Сен Виктор понатаму напоменал дека од една страна ефектот бил намален од пречките кои биле поставувани меѓу фотографската плоча и телото кое било изложено на Сонце, но „ … d'un autre côté, l'augmentation d'effet quand la surface insolée est couverte de substances facilement altérables à la lumière, comme le nitrate d'urane …“ (прикриени со супстанци кои се лесно менливи, како ураниум нитрат … ).
Награди и признанија
Во 1908 година кога тој починал, Бекерел бил назначен за доживотен секретар на Академијата на науките. Тој починал на 55 годишна возраст во Ле Кроазик.
Единицата за радиоактивност во SI системот бекерел (Bq), е именувана по него. Еден кратер на Месечината е именуван во негова чест Бекерел и друг кратер на марс Бекерел.
Исто така покрај Нобеловата награда за физика тој ги добил и следниве награди:
Список на државни водачи во 150 година
Ова е список на државни водачи во 50 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Филип Кутев
Филип Кутев (13 јуни 1903 – 27 ноември 1982 година) ― бугарски композитор, аранжер и основач, со сопругата Марија Кутева, на првиот бугарски професионален државен ансамбл во 1951 година, Државниот ансамбл за народни песни и танц, познат и како Ансамбл „Филип Кутев“. Со својот ансамбл тој бил пионер во стилот на аранжман на народни песни со спојување на народни елементи со западни класични облици и хармонии и воспостави нова бугарска хорска традиција.
Неговиот хор бил еден од четворите кои се појавиле на албумот Le Mystère des Voix Bulgares, том два, кој освоил Греми награда во 1989 година.
Роден е во Ајтос, областа Бургас.
Почести
Кутевиот Врв во Антарктик го носи името на Филип Кутев.
Топлички Округ
Општини
Го опфаќа градот Прокупље и три општини:
Демографија
Според последниот официјален попис направен во 2011 година, Топличкиот Округ брои 91.754 жители. Најголем дел од населението е со српска етничка припадност (93,46%) додека 50,02% од населението на општината е урбано.
Етнички состав на општината:
Фудбалска репрезентација на Босна и Херцеговина
Фудбалска репрезентација на Босна и Херцеговина ( БиХ : Nogometna / Fudbalska reprezentacija Босне i Херцеговине, српски : Фудбалска репрезентација Боснe и Херцеговинe, романизирани : Fudbalska reprezentacija Босне i Херцеговине, Хрватска : Nogometna reprezentacija Bosne i Hercegovine) ја претставува Босна и Херцеговина во меѓународните фудбалски натпревари, а управувана од Фудбалската асоцијација на Босна и Херцеговина. До 1992 година, босанските фудбалери настапувале за Југославија.
Босна и Херцеговина го постигнала својот најдобар резултат кога стигнала до Светсото првенство во фудбал 2014 година како победници на нивната квалификациска група. Тие биле елиминирани по тесните загуби во групната фаза од Аргентина и Нигерија и победата над Иран.
Репрезентацијата настапила на бројни други квалификации и бараж натпревари, вклучувајќи го и поразот на плеј-офот на Светското првенство во 2010 година за Португалија, како и во квалификациите за плеј-офот за Еуро 2012 и Еуро 2016, со поразиte од Португалија и Република Ирска и со тоа спречувајќи го тимот да го достигне првото Европско првенство на УЕФА.
Нивните два домашни стадиони се Билино Поле во Зеница и Грбавица во Сараево. Највисокото светско рангирање на тимот на ФИФА било 13-то, место во август 2013 година.
Ѕвезден каталог на Смитсоновата астрофизичка опсерваторија
Ѕвезден каталог на Смитсоновата астрофизичка опсерваторија (Smithsonian Astrophysical Observatory Star Catalog) или SAO-каталог — астрометриски ѕвезден каталог. Објавен е во 1966 г. од Смитсоновата астрофизичка опсерваторија во Кембриџ, Масачусетс, и опфаќа 258.997 ѕвезди. Составен е од претходни астрометриски каталози и содржи само ѕвезди до величина 9 со познато точно сопствено движење. Ставките во каталогот почнуваат со кратенката SAO, проследени од број. Броевите се водат според 18 десетстепени појаси на деклинација, а ѕвездите се подредени според нивната ректасцензија во рамките на секој појас.
Каталонска декларација за независност
Каталонската декларација за независност е резолуција усвоена од Парламентот на Каталонија на 27 октомври 2017 година со која се прогласува независност на шпанската автономна заедница Каталонија од Шпанија и создавање на независна Каталонска Република. Декларацијата не добива признание од меѓународната заедница.
412 Елизабета
412 Елизабета — голем астероид од главен појас откриен од страна на германскиот астроном Макс Волф од 7 јануари 1896 година во Хајделберг. Можно е астероидот да е наречен според неговата мајка, Елиза Волф (мом. Хелверт).
Каталонска декларација за независност
На 10 октомври 2017 година, по каталонскиот референдум за независност одржан на 1 октомври, декларација со која се утврдува Каталонија како независна република е потпишана од мнозинството членови на Парламентот на Каталонија. Истиот документ е изгласан на 27 октомври со мнозинство од 70 од вкупните 135 пратеници на пленарна седница. Десет пратеници гласале против декларацијата, а 53 одбиле да присуствуваат, сметајќи дека гласањето е нелегално, откако правните совети на Парламентот се изјасниле дека гласањето не може да се случи поради тоа што законот на кој се заснова е суспендиран од Уставниот суд на Шпанија.
Неколку часа по гласањето на декларацијата, шпанскиот премиер Маријано Рахој го разрешил каталонскиот претседател Карлес Пуџдемон и неговиот кабинет и повикал на нови регионални избори во Каталонија кои се одржале на 21 декември истата година. Потпретседателката на Владата на Шпанија Сораја Саенс де Сантамарија ја презела функцијата на Пуџдемон како вршител на должноста до изборите во декември.
Извршен совет на Собранието на Македонија од 1978
Извршниот совет на Народното Собрание на СР Македонија од 1978 е формиран на 28 април 1978 година. Ја врши својата функција до 28 април 1982 година, кога е избран нов состав на Извршниот совет.
Состав на Извршниот совет
Составот на Извршниот совет е следниот:
Збунетост
Во медицината, збунетоста е квалитет или состојба да се биде збунет или нејасен. Поимот „акутна ментална збунетост“ често се користи наизменично со делириум во Меѓународната статистичка класификација на болести и сродни здравствени проблеми и публикациите на Медицински предметни определници за да се опише патологијата. Тие се однесуваат на губење на ориентацијата, или на способноста правилно да се поставите во светот според времето, местото и личниот идентитет. Менталната збунетост понекогаш е придружена со нарушена свест (губење на линеарно размислување) и губење на меморијата (неможност правилно да се потсетиме на претходните настани или да научиме нов материјал).
Причини
Збунетоста може да настане од несакани ефекти од лекот или од релативно ненадејно мозочно неработење. Акутната збунетост често се нарекува делириум (или „акутна збунета состојба“), иако делириумот често вклучува многу поширок спектар на нарушувања отколку едноставната збунетост. Овие нарушувања вклучуваат неможност да се насочи вниманието; разни оштетувања во свеста и временска или просторна дезориентација. Менталната збунетост може да резултира од хронични органски патологии на мозокот, како што е деменција, исто така.
Диференцијална дијагноза
Најчести причини за акутна збунетост предизвикана од лекови се допаминергични лекови (кои се користат за третман на Паркинсонова болест), диуретици, трициклични, тетрациклични антидепресиви и бензодиазепини или алкохол. Постарите лица, а особено оние со претходно постоечка деменција, се најмногу изложени на ризик од акутни збунувачки состојби предизвикани од лекови. Новото истражување наоѓа врска помеѓу недостатокот на витамин Д и когнитивното оштетување (кое вклучува „замаглен мозок“).
Лудвиг Витгенштајн
Лудвиг Јосеф Јохан Витгенштајн (Ludwig Josef Johann Wittgenstein; 26 април 1889 – 29 април 1951) е австриско-британски филозоф, познат по својот интелектуален придонес во: логиката, филозофија на математиката, филозофија на духот и филозофија на јазикот. Од 1929 до 1947 година, Витгенштајн предава на Универзитетот во Кембриџ. За време на неговиот живот, тој објавува една мала книга од 75 страници, која го носи насловот Логичко-филозофски трактат (1921), една статија, една книжевна критика и детски речник. Неговите поголеми ракописи се уредени и објавени посмртно. Филозофски истражувања е објавена како книга во 1953 и е веднаш препознаена за една од најважните филозофски дела во XX век. Неговиот учител Бертранд Расел го опишува Витгенштајн како „најсоврешениот пример за гениј, во традиционална смисла на зборот, кој досега сум го запознал; страствен, длабок, жив и доминантен.“
Роден во едно од најбогатите европски семејства во Виена, Витгенштајн, во 1913, наследува огромно богатство од татко му. Значителен дел од богатството го распределува на посиромашни уметници. Додека страдал од длабока депресија по завршувањето на Првата светска војна, го разделува остатокот од своето богатство на своите браќа и сестри. Три од неговите браќа извршуваат самоубиство, повремена помисла и на самиот Витгенштајн. Го напушта школувањето неколкупати за да отслужи воен рок, борејќи се на фронтовите за време на Првата светска војна, каде бил повеќе-кратно награден за својата храброст; предава во неколку училишта во некои помали австриски села, од каде потекнува гласината дека ги тепал децата доколку правеле математички грешки; и работел како болничар за време на Втората светска војна во Лондон каде наводно ги советувал пациентите да не ги пијат лекарствата кои им биле препишани, а истовремено затајувал дека е светски познат филозоф. Тој ја опишува филозофијата како „единственото нешто што ми дава вистинско задоволство.“
Неговата филозофија честопати се дели на ран период, кој се одликува со Трактатот и доцен период, артикулиран во Филозофските истражувања. Раниот Витгенштајн се занимава со логичката врска помеѓу јазичните искази и светот, уверен дека ако ја пронајде и обработи врската помеѓу тие две нешта, би ги решил сите филозофски проблеми. Доцниот Витгенштајн поништува голем дел од кажаното во Трактатот, тврдејќи дека всушност значењето на зборовите произлегува од нивната употреба во конкретно дадена јазична игра.
Влијанието на Витгенштајн е присутно во речиси секое поле на хуманистичките и општествените науки, иако постојат разновидни толкувања на неговата мисла. Со зборовите на неговиот пријател и колега Георг Хенрик вон Рајт: "Тој мислеше дека... неговите идеи се неразбрани и извитоперени дури и од оние негови само-прогласени следбеници. Се сомневаше дека ќе биде подобро сфатен во иднина. Еднаш рече дека се чувствува како да пишува за луѓе кои ќе мислат на различен начин и ќе дишат различен животен воздух од денешните луѓе."
Лине
Лине (Lünne) — општина во округот Емсланд, во сојузната покраина Долна Саксонија, Германија.
Местоположба
Општината се наоѓа во јужниот дел на округот Емсланд во Долна Саксонија. Низ општината тече Гросе Аа.
Соседни општини
Соседни општини на север се градот Линген, на североисток општините Месинген и Бестен во општинската заедница Фререн, на југ со општината Шпеле и на запад со општината Емсбирен.
Универзитетска библиотека „Гоце Делчев“ (Штип)
''Оваа статија е за универзитетската библиотека при Универзитетот „Гоце Делчев“. За националната и универзитетска библиотека под јуридикција на Министерството за култура, видете НУ-УБ „Гоце Делчев“ - Штип“.''
Универзитетската библиотека „Гоце Делчев“ во Штип ги собира на едно место изданијата на сите 13 факултети и придружни институти кои функционираат во состав на Универзитетот Гоце Делчев.
Сите важни изданија, учебници, учебни помагала и стручни прирачници се достапни за оние кои имаат најголема потреба од нив, студентите на Универзитетот „Гоце Делчев“. Универзитетската библиотека во моментов располага со повеќе од 110.000 книги од областа на природните, општествените и техничките науки, интересни наслови од областите математика, астрономија, геодезија, физика, хемија, геологија, палеонтологија, биологија, ботаника, зоологија, голем број на речници, енциклопедии и магистерски трудови.
Во рамки на Универзитетската библиотека функционира електронскиот сервис е-библиотека кој е достапен веќе две години, а од неодамна УГД за своите студенти овозможи многу поедноставна и интерактивна апликација преку која со лесна навигација се пристапува до електронски библиотечен фонд неопходен за квалитетно студирање.Е-библиотека на Универзитетот „Гоце Делчев“ е сервис кој ги следи потребите на новиот и современ начин на студирање и е создаден целосно во прилог на студентите и вработените на Универзитетот.
Организација и структура
Пристапот и користењето на библиотечниот фонд како и читалницата со која располага Универзитетот се слободени за студентите на прв, втор и трет циклус на универзитетски студии и за вработените на Универзитетот, односно за сите членови на универзитетската заедница. Универзитетската библиотека е организирана така што студентите, наставниот кадар и научните работници имаат право бесплатно да ги користат основните видови на библиотечно-информациски услуги, согласно со Правилникот на Универзитетската библиотека. Библиотеката со читалницата е отворена за корисниците секој работен ден од 9 до 16 часот.
За полесен преглед и увид во целокупниот библиотечен фонд во рамките на својата Универзитетската библиотека, Универзитетот „Гоце Делчев“ – Штип за студентите и вработените овозможи посебен семрежен прилог која на корисниците им овозможува лесно и едноставно пребарување според неколку критериуми. Користејќи го семрежниот прилог http://biblioteka.ugd.edu.mk/ може да се врши пребарувањето преку наслов, автор, издавач и година на издавање.
На овој начин семрежниот прилог озвозможува во кое било време и од кое било место проверување на стручната и научната литература што е достапна во Универзитетската библиотека.
Активности
Главни активности на Универзитетската библиотека се прибирањето и каталогизацијата на новите изданија на Универзитетот. Помеѓу редовните изданија се истакнуваат годишните зборници, списанието GeologicaMacedonica, Универзитетските билтени, весници како во печатена, така и во електронска форма. До сите нови и ажурирани материјали со кои располага библиотеката може да се пристапи преку претходно споменатиот линк:http://biblioteka.ugd.edu.mk/. За да се започне со пребарувањето корисникот треба да се најави со истото корисничко име и лозинка со кое се најавува при користење на електронската пошта, електронскиот индекс, електронското учење итн., понатаму семрежниот прилог е приспособен на начин кој лесно го води корисникот во процесот на пребарување.
Список на државни водачи во 1849 година
Ова е список на државни водачи во 849 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
956 Елиза
956 Елиза (привремена ознака: или ) — Флорински астероид од внатрешните области на астероидниот појас, со пречник од 10,5 километри. Астероидот бил откриен на 8 август 1921 година од германскиот астроном Карл Вилхелм Рајнмут во опсерваторијата Хајделберг. Астероидот од типот V има период на ротација од 16,5 часа. Името го добил по Елиза Рејнмут, мајка на откривачот.
Орбита и класификација
При примена на методот на синтетичко хиерархиско кластерирање (HCM) од Несворни, Елиза е член на семејството Флора, џиновско семејство астероиди и најголемата фамилија на камени астероиди во главниот појас. Сепак, според друга HCM-анализа на Милани и Кнежевиќ (AstDys), тој е астероид во позадина бидејќи оваа анализа не го препознава семејството на астероидите Флора.
Елиза кружи околу Сонцето во внатрешниот астероиден појас на растојание од 1,8–2,8 ае еднаш на секои 3 години и 6 месеци (1.273 дена; голема полуоска од 2,3 AU). Неговата орбита има ексцентричност од 0,20 и наклон од 6° во однос на еклиптиката. Лакот за набљудување на телото започнал во опсерваторијата Хајделберг на 9 август 1921 година, ноќта по нејзиното официјално откривање.
Именување
Оваа мала планета го добила името по Елиза Рајнмут, мајка на откривачот Карл Рајнмут. Името било споменато во Имињата на малите планети од Пол Хергет во 1955 година.
Физички одлики
И во таксономијата слична на Толен и на SMASS на спектроскопското истражување на малите објекти на Сончевиот Систем (S3OS2), Елисз е астероид од V-тип. Овие астероиди се нарекуваат и „Вестоиди“, за кои се смета дека потекнуваат од ударен настан на 4 Веста.
Вртежен период
Во јули 2008 година, вртежната светлинска крива на Елиза била добиена од фотометриските набљудувања на Матије Коњат во опсерваторијата Ница во Франција. Анализата на светлина дала добро дефиниран период  часа со варијација на осветленоста од  магнитуда. Во текот на истиот опозицијата, Владимир Бенишек во Белградската опсерваторија и Луси Лим со Спицер определиле рок за овој астероид од  и  часа со амплитуда од  и  степени, односно.
Пречник и албедо
Според истражувањето спроведено од мисијата NEOWISE на истражувачот на НАСА и вселенскиот телескоп Спицер, Елиза има  и  километри во прчник и нејзината површина има албедо од 2 , соодветно. Колаборативната Светлинска крива на астероидна врска претпоставува стандардно албедо за астероид од ова семејство од 0,24 и пресметува пречник од 10,31 километри врз основа на апсолутна величина од 12,1. Тимот на WISE објавил и два помали средни пречници од и  со повисоки албедо од  и.
Узинагаш
Узинагаш (Узынағаш) — село во Жамбил во Алматинската област на југоисточен Казахстан. Станува збор за главниот град во реонот. Население:
Список на астероиди/401–500
es:Anexo:Asteroides (401)–(500) Lista över asteroider (401-500)
Црква Санта Еулалија
Црквата Санта Еулалија  (шпански: Catedral de Santa Eulalia) е црква која се наоѓа во Барселона, Каталонија, Шпанија. Таа е седиште на архиепископот на Барселона, Храмот бил изграден во периодот од 13 век до 15 век, и денеска е во готска архитектура. Некои елементи од неоготската архитектура биле додадени кон 19 век. Катедралата била изградена врз поранешна капела која датирала од времето на Визиготите, кој пак бил посветен на Апостол Јаков. Како таква се задржала до 1058 година. Моштите на Света Еулалија се погребани во денешната катедрала.
Раде Рогожаров
Раде Рогожаров (р. година во Штип) — македонски театарски, филмски, телевизиски глумец и музичар.
413 Едбурга
413 Едбурга — вообичаен астероид од главниот појас.
Бихен
Градот претставува административно седиште на истоимената општинска заедница. Железничката станица во Бихен претставува јазол за железничките линии Берлин-Хамбург и Либек-Линебург.
Историја
Помеѓу 1945 и 1990 година, Бихен служел како западногермански граничен премин на внатрегерманската граница за железнички сообраќај. Преминот бил отворен за возови кои патувале помеѓу советската окупациска зона (до 1949 г., потоа Источна Германија или Западен Берлин и американската окупациска зона (до 1949 г.) потоа Западна Германија. Сообраќајот бил предмет на меѓузонските одредби, пропишани со Транзитниот договор од 1972 година.
Бранденбург (појаснување)
Бранденбург е една од шеснаесетте покраии на Германија.
Бранденбург може да се однесува на:
Фицен
Фицен (Fitzen) — општина во округот Војводство Лауенбург, во Шлезвиг-Холштајн, Германија.
Извршен совет на Собранието на Македонија од 1982
Состав на Извршниот совет
Составот на Извршниот совет е следниот:
Реконструкција на Извршниот совет
На 28 септември 1983 година доаѓа до промена на двајца членови на Извршниот совет:
Кеплер-61
Кеплер-61 — ѕвезда од спектрален тип К на приближна оддалеченост од 1.100 светлосни години од Земјата во соѕвездието Лебед. Сместена е во полето на набљудување на вселенското летало Кеплер, дел од мисиите на НАСА чија цел е да најде вонсончеви планети околу други ѕвезди. На 24 април 2013 година беше објавено дека вонсончева планета (суперземја) во орбита на работ од животопогодниот појас, именувана како Кеплер-61b.
Номенклатура и историја
Пред набљудувањето од Кеплер, Кеплер-61 имаше 2MASS каталошки број 2MASS J19411308+422831. Во внесниот каталог на Кеплер има ознака KIC 6960913, а кога се утврдило дека има планета во премин добила ознака занимливо Кеплерово тело со број KOI-1361.
Планетарните кандидати биле забележани од страна на вселенското летало Кеплер, мисија на НАСА со цел да се откријат вонсончеви планети во премин пред нивните матични ѕвезди. Методот кој го користи мисијата користи падови во сјајноста на ѕвездите. Овие падови во сјајноста може да се протолкуваат како планети во премин пред матичните ѕвезди гледано од Земјата, иако можно е причина да бидат и други појави, па од таа причина се користи поимот планетарен кандидат.
Планетарните кандидати кои се дел од ѕвездите цел на мисијата Кеплер се означуваат со ознаките „.01“, „.02“, „.03“ итн.. по името на ѕвездата, по редослед на забележување. Ако планетарните кандидати се забележани едновремено, подредувањето следи по редоследот на орбиталните периоди од најкусиот кон најдолгиот орбитален период. Следејќи ги овие правила, биле забележани два планетарни кандидати, со орбитални периоди од 49,51 и 303,158 денови. Следејќи ги овие правила, околу матичната ѕвезда имало еден кандидат, со орбитален период од 59,87756 денови. Ознаката b е изведена по редоследот на откривање. Ознаката b ја добива првата планета на матичната ѕвезда, а d најдалечната. Во случајот на Кеплер-61, била првично забеележана една планета, па во употреба била буквата b. Името Кеплер-61 потекнува директно од фактот што ѕвездата во каталогот е 61 по ред околу која е пронајден планетарен систем.
Ѕвездени одлики
Привидната величина изнесува 15, со што ѕвездата е претемна за да се види со човековото око.
Планетарен систем
Единствената позната планета во премин пред ѕвездта, под наклон релативно во однос на гледање од Земјата, или не повеќе од степн над или под линијата на набљудување од Земјата. На овој начин може директно да се извршат мерењата на периодоти рњлативниот полупречник на планетата, набљудувајќи го преминот на планетате пред ѕвздата.
Кеплер-61b е суперсемја со полупречник 2,15 пати од оној наЗемјата, и е во орбита на внатрешниот раб на животопогодниот појас. Нејзината орбита има значајно занесување што предизвикува големи промени во температурата, што може да ја наруши можноста за живот. Исто така поради нејзиниот полупречник, можно е да биде мал Нептун, што пак значи дека нема цврста површина.
Одбојка на Летните олимписки игри 1964 (жени)
Одбојката на Летните олимписки игри 1964 — официјален одбојкарски турнир на Олимписките игри. Турнирот се одржал во Токио, Јапонија. На турнирот учествувале вкупно 6 репрезентации.
Првото место го освоил Јапонија, второто Полска и третото Јапонија.
Кеплер-66
Кеплер-66 — ѕвезда со малку поголема маса од Сонцето во расеаното јато NGC 6811 во соѕвездието Лебед. Околу ѕвездата е потврдена една планета, малку помала од Нептун, чие открите е објавено во 2013 година.
Арлинд Фаризи
Арлинд Фаризи (1984) — македонски писател, поет и универзитетски професор од албанска националност.
Животопис
Фаризи работи како професор по албански јазик и книжевност на Филолошкиот факултет во Тетово.
Творештво
Фаризи пишува раскази, поезија и есеи. Тој е автор на седум книги, три негови кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022).
Гренланд
Гренланд (Grønland) или Калалит Нунат Kalaallit Nunaat — остров во Северноледениот Океан и автономна земја во рамките на Кралството Данска. Иако и географски и етнички е поврзан со Северна Америка, политички и историски Гренланд е поврзан со Европа. Најблиски земји до Гренланд се Исланд на исток и Канада на запад. Гренланд е најголемиот остров во светот. Со своите 55.877 жители (2018), Гренланд е најслабо населена држава или зависна територија во светот. Главен град на Гренланд е Нук, а службен јазик е гренландскиот.
Гренланд бил населуван од арктички луѓе 4.500 до 5000 години. Во 10 век, нордиски народи се доселиле во јужниот дел на островот. Во 13 век на островот се доселиле Инуитите и во 15 век нордиската колонија исчезнала. Во раниот 18 век контактите меѓу Скандинавија и Гренланд биле повторно воспоставени и Данска ја основала својата колонија на островот. Гренланд станал данска колонија во 1814 година, по долгиот период на управувањето од страна на Данска-Норвешка (поточно норвешка управа). Со уставот од 1953 година, Гренланд станал дел од Кралството Данска. Во 1979 година, Гренланд се стекнал со статус на „домашна управа“, а во 2008 година Гренланѓаните гласале за префрлање повеќе ингеренции од рацете на данската власт во рацете на гренландската. Така, Гренланд станала автономна уставна држава на 21 јуни 2009 година. Во рацете на данските власти се меѓународните односи, безбедноста и финансиската политика, како и обезбедување 3,4 милијарди круни за Гренланд. Овие финансиски средства се очекуваат да се намалуваат како што се зајакнува гренландската економија.
Потекло на поимот
Името „Гренланд“ е од германско потекло и тоа за првпат го искористиле скандинавските доселеници на островот. Според „Исландските саги“, Норвежанецот Ерик Црвениот бил избркан од Исланд поради обвинение за убиство. Тој успеал да подготви еден брод за да отплови кон една земја која се наоѓала северозападно. Таа земја била островот Гренланд и по неговото пристигнување на островот тој го нарекол , или во превод „Зелена земја“. Тој го ставил ова име со намера дека доброто име ќе привлече нови доселеници. Во македонскиот јазик ова име навлегло преку германските јазици. Сепак, официјалното име на државата е Калалит Нунат, што во превод значи „земја на Калалитите“. Калалитите се староседелско инуитско население кое живее во западниот дел од државата.
Политика
Шеф на државата на Гренланд е данската кралица Маргарета II Данска. Бидејќи Гренланд е уставна држава во рамките на Кралството Данска, данската кралица управува со овој остров, покрај копнена Данска. Данската кралица и данскиот парламент назначуваат Висок комесар на Гренланд кој го претставува островот. Моментален комесар на Гренланд е Микаела Енгел.
Во парламентот на Данска, Гренланд е претставен од двајца пратеници кои се избираат од гренландските граѓани. Данскиот парламент има 179 пратеници. Гренланд има и свој парламент кој има 31 член. Шеф на владата на Гренланд е премиерот, кој најчесто е водач на најголемата партија. Моментален премиер на Гренланд е Купик Клеист.
Административна поделба
Гренланд во најголем дел е ненаселен остров. Во 2018 година, гренландската влада ги укинала старите општини и сега државата е поделена на 5 територии познати како општини: Сермерсок („многу мраз“) во чии рамки е главниот град Нук, Кујалек („југ“), Кеката („центар“) и Кекерталик и Аваната. Североисточниот дел од земјата е составен од Североисточниот гренландски национален парк.
Демографија
Според проценките за јуни 2010 година, Гренланд има население од 57.637 жители, од кои 88% се Калалити (вклучувајќи и мешани жители од староседелско и европско потекло). Останатите 12% од населението се Европејци, главно Данци. Мнозинството население се лутеранци. Скоро сите Гренланѓани живеат покрај фјордовите во југозападниот дел од островот. Околу 15.000 жители живеат во главниот град Нук.
Уште од доделувањето на статусот „домашна управа“ во 1979, и гренландскиот и данскиот биле во јавна употреба во државата. Така, мнозинското население на Гренланд е двојазично. Гренландскиот јазик станал единствен службен јазик во јуни 2009 година. Во пракса, данскиот сè уште се зборува во администрацијата и во високото образование. Данскиот е единствен јазик (мајчин јазик) за некои луѓе во главниот град и поголемите населени места. Гренландскиот правопис бил основан во 1851 година а преработен во 1973. Државата има писменост од 100%.
Дружината на Перо Џумката (филм)
„Дружината на Перо Џумката“ (хрватски: Družba Pere Kvržice) — филм на режисерот Владимир Тадеј од 1970 година. Главните улоги ги играат: Младен Васарy, Предраг Вуковиќ, Берислав Кокот, Борис Вујовиќ и Борис Дворник.
Синопсис
Во филмот се прикажуваат доживувањата на група селски деца, предводени од Перо Џумката, најспособниот и најснаодливиот меѓу нив. Тие добиваат идеја да ги обноват старата селска воденица и малото езеро крај селото. Секако, сето тоа го извршуваат во најголема тајност, зашто сакаат да им приредат изненадување на старите. Работејќи на остварувањето на својата идеја, тие истовремено си обезбедуваат голема забава во текот на летото. Откако успешно ја завршуваат замислената работа, на Перо му паѓа на памет идеја за следната авантура...
Морска патка
Морските патки (Aythya marila) се средно големи нуркачи, иако се малце поголеми од другите видови патки. Овие се околуполарни видови, што значи дека се распространети на едниот од половите на Земјата. Летото го поминуваат во Алјаска каде што се вгнездуваат, исто така и во северна Канада, Сибир и најсеверните делови на Европа. За време на зимата тие се селат во јужните делови на Северна Америка, Европа и Јапонија. Ја има и во Македонија.
Распространетост
Морската патка има околуполарна дистрибуција, парењето и вгездувањето е во опсег на Арктичкиот круг, и во стариот и во Новиот Свет. Во Европа, морската патка се пари и вгездува во Исланд, најсеверниот дел на крајбрежјето на Скандинавскиот Полуостров, вклучувајќи ги и делови од северниот дел на Балтичкото Море и високите планини на Скандинавија и деловите на Арктичкото Море во Русија.
Опис
Морската патка има изразен полов диморфизам. Мажјакот е поголем и има покружна глава од женката, тие имаат светлосин клун и жолти очи. Имаат црни глави со светликава зелена нијанса, бели пердуви на крилјата со црни завршетоци, а грбот име во црно-бели тенки линии. Женките се повеќе кафени, со посветли и потемни нијанси сместени на некои делови од нивните крилја. Тие исто имаат светлосин клун, но малце поискривен од мажјакот. Возрасната морска патка е долга 39–56 см со распон на крилјата 71–84 см и телесна тежина од 726 до 1360 грама.
Размножување
Морската патка се вгнездува близу вода, типично на острови близу до северните езера. Тие почнуваат да правото семејство втората година од нивниот живот, но понекогаш дури уште во првата година. Огласувањето за време на додворувањето, кое започнува при крајот на зимата, е меко брзо свиркање. Додворувањето претставува сложена процедура која завршува со создавање моногомани парови. Се гнездат близу едни до други во големи колонии. Гнездото претставува длабнатина која ја прави женката, и каде снесува шест до девет маслинестокафени јајца. По снесувањето на јајцата, мажјакот ја напушта женката и оди во засолнети езерца кои може да се блиску или многу оддалечени од гнездото. Малечките се испилуваат некаде 24-от или 28-от ден. Малите патчиња веднаш по испилувањето можат да ја следат мајката за да бараат храна.
Исхрана
Морската патка бара храна на површината на водата. Се храни со мекотели, морски растенија и инсекти. Забележано е дека оваа патка голтнала голема жаба (со должина од 5 см), но ја однела на копно за да ја изеде. Може да нурнат до 6 м во длабочина и да се задржат под вода и до 1 минута. Вон езерата, морската патка се храни со семиња и растенија, лисја, мали коренчиња. Owing to the Greater Scaup's webbed feet and weight, it can dive up to 6 m and stay submerged for up to a minute, allowing it to reach food sources that are unobtainable to other diving ducks.
Морската патка формира големи јата, кои можат да содржат до илјада птици. Нивните најголеми грабливци се луѓето. Бројот им се намалува од 1890 година, но сепак се вид кој е најмалку загрозен.
Лулзим Алиу
Лулзим Алиу (роден во 1977 година во Кичево) е македонски политичар и актуелен заменик министер за образование и наука во Владата на Република Северна Македонија.
Биографија
Основното и средното образование ги има завршено во родното место. Во 1999 година при Филолошкиот факултет „Блаже Конески“ во Скопје ги завршува студиите по албански јазик и книжевност. Додека  во 2006г. го добива звањето магистер по филолошки науки при Филолошкиот факултет „Блаже Конески“ - Скопје, бранејќи ја темата со наслов Gjuha te këngët popullore shqipe të rrethit të Kërçovës [Јазикот во народните албански песни од кичевскиот регион].
Стравопочит
Стравопочитта ― емоција споредлива со чудење но помалку радосна. На тркалото на емоциите на Роберт Плачик стравопочитта е моделирана како комбинација од изненадување и страв.
Тампере
Тампере (Tammerfors; Tampereen kaupunki) — вториот град по големина во Финска и седиште на средишниот дел на државата. Градот е исто така седиште на областа Пирканската земја, која ја сочинува една општина. Поширокото подрачје на градот брои близу 300 илјади луѓе. Во самиот град живеат околу 215 илјади жители.
Географски одлики
Се наоѓа во средишниот дел на Финска. Од главниот град на државата, Хелсинки е оддалечен 180 километри северно. Тампере е најсеверниот голем град во ЕУ, кој не е приморски, а се наоѓа во внатрешноста. Се наоѓа во внатрешноста на Скандинавија, во историската област Пирканска земја. Подрачјето е рамничарско до ридесто, а надморската височина е 77-120 метри. Климата е остра континентална на премин кон субполарна. Затоа зимите се остри и долги, а летата свежи.
Историја
Градот бил и центар на значајни политички случувања. После генералниот штрајк во градот во 1905 година, финците добиле повеќе права од рускиот цар, а во 1918 година, Финска се стекнала со независност. После Втората светска војна, Тампере се развил во современ град.
Население
Според проценките од 2011 година, во градот живееле 215.168 жители, а во поширокото градско подрачје околу 300 илјади жители.
Тампере за разлика од Хелсинки и Турку, секогаш бил населен со финци. Последните децении, населението во градот станало шаренолико. По последните податоци преовладуваат етничките финци со 94,9%, присутни се и швеѓаните со 0,5%. Од новите доселеници посебно бројни се Русите.
Образование
Во градот има два универзитети: Универзитет во Тампере и Тамперскиот политехнички универзитет. Двата универзитет имаат околу 10.000 студенти.
Стравопочит
Една дефиниција во речник е „огромно чувство на почит, восхит, страв итн., произведено од она што е величествено, возвишено, исклучително моќно или слично: во стравопочит кон Бога; во стравопочит кон големите политички фигури“. Друга дефиниција за речник е „мешана емоција на почит, почит, страв и чудење вдахната од авторитет, генијалност, голема убавина, возвишеност или моќ: почувствувавме стравопочит кога размислувавме за делата на Бах. Набљудувачите биле во страв од уништувачката моќ на новото оружје.“
Општо земено, стравопочитта е насочена кон објекти кои се сметаат за помоќни од субјектот, како што се Големата пирамида во Гиза, Големиот Кањон, пространоста на космосот или божеството.
Лулзим Алиу
Кариера
Период од десет години работи во градското основно училиште во Кичево.
Од 2009 година работи / предава на Универзитетот „Св. Кирил и Методиј“ - Скопје, на Педагошки факултет „Св. Климент Охридски” во Скопје и во текот на тој период бил ангажиран и на Универзитетот во Тетово каде држел предава по предметот по албански јазик.
Во 2020г. е избран за раководител на Институтот за предучилишно воспитание при  Педагошкиот факултет „Св. Климент Охридски” во Скопје.
Во периодот 2014-2018 г. е раководител на втор циклус на студии при  Педагошкиот факултет „Св. Климент Охридски” во Скопје, во текот на истиот период е и член на Комисијата за формирање на списокот на училишните лектири за основното образование - Биро за развој на образованието на РСМ.
Од  2000г. е судски овластен преведувач од албански на македонски јазик и обратно.
Трудови
-  Metodika e mësimdhënies së gjuhës shqipe në ciklin e ulët të arsimit fillor (Методика на наставата по албански јазик во основното образование) наставен текст кој се користи за потребите на студентите од Педагошкиот факултет во Скопје, 2019, ISBN 978-608-66370-0-2 ;
-  Stratifikimi shoqëror dhe arsimi, (Општествена стратификација и образованието), Focusprint, Скопје, 2020, ISBN 978-608-66370-1-9
-  E folmja e rrethittë Kërçovës, Çabej, Tetovë, 2011, ISBN 978-9989-150-71-5.
-  Kategori të gramatikore të foljes në romanet e Ismail Kadaresë të përkthyera nga shqipja në maqedonishte, тема на докторската дисертација, одбранета на Филолошкиот факултет „Блаже Конески” во Скопје, 2011.
Го владее албанскиот јазик (мајчин јазик), македонскиот јазик и другите словенски јазици, како и англискиот јазик.
NGC 187
NGC 187 — спирална галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 187 се споменува и како MCG -3-2-34, IRAS 00369-1455.
Откривање
Објектот е откриен во 1886 година од страна на Ормонд Стоун, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 187 е од видот Sc. Видливиот сјај со голо око изнесува 13,2 m, оној во рамките на интервалот од минималната до максималната честота 13,9 m, додека површинскиот сјај изнесува 12,6 m/лм2. NGC 187 има привидни димензии од 1,3' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 39 м 30,2 с, а неговата деклинација, односно висината на лакот на тој агол, - 14° 39' 23". Положбениот агол на објектот е во износ од 148°.
Други поделби
Проучување на NGC 187 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2380. Во рамките на атласот на длабокото небо, Уранометрија 2000.00, објектот припаѓа на групата означена со бројот 261; додека во Каталогот на основни ѕвезди (GSC) е групиран под бројот 5271. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 884.
NGC 6577
NGC 6577 — елиптична галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6577 се споменува и како UGC 11148, MCG 4-43-9, CGCG 142-17, NPM1G +21.0543.
Откривање
Објектот е откриен на 7 август 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 12 м 1,1 с, а неговата деклинација, односно висината на лакот на тој агол, +21° 27' 50"". Положбениот агол на објектот е во износ од 6°.
Други поделби
Проучување на NGC 6577 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 61543. Во рамките на атласот на длабокото небо, Уранометрија 2000.00, објектот припаѓа на групата означена со бројот 159; додека во Каталогот на основни ѕвезди (GSC) е групиран под бројот 1579. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1089.
Стефано Еранио
Стефано Еранио (роден на година) — поранешен италијански професионален фудбалер кој играл како играч од средниот ред. Во текот на неговата кариера, Еранио настапувал главно како десно крило; тој најмногу е запаметен по тоа што играл за италијанските клубови Милан и Џенова, како и за англискиот Дерби Каунти, а исто така ја претставувал Италија 20 пати помеѓу 1990 и 1997 година на меѓународно ниво. Неговите главни атрибути биле неговата техника, темпо, издржливост и напаѓачка брзина. Иако првенствено бил офанзивен или играч за врска, тој бил компетентен и во одбраната, а повремено бил распореден и како бек. Тој бил избран за еден од 11-те најдобри фудбалери на Дерби Каунти.
Џенова и Милан
Еранио ја започнал својата професионална фудбалска кариера во Џенова во август 1984 година. Неговите први пет сезони во Џенова биле во Серија Б, додека во 1989 година, клубот бил промовиран во Серија А. Севкупно, Еранио играл за клубот осум сезони, пред да се пресели во Милан во август 1992 година. Во Милан освоил три првенствени титули (1993, 1994 и 1996 година), три италијански Суперкупа (1992, 1993 и 1994 година), а играл и во две финалиња во Лигата на шампионите. Првото било во 1992-93, кога Милан загубил со 1-0 од Олимпик Марсеј, а второто во 1994-95 кога неговиот клуб загубил со 1-0 од Ајакс Амстердам. Иако тој бил дел од успешната кампања на тимот во Лигата на шампионите во текот на сезоната 1993-94, тој не настапил во финалето поради повреда. Тој, исто така, го додал Европскиот Суперкуп во неговата колекција на трофеи во 1994 година.
Дерби Каунти и Про Сесто
Во мај 1997 година тој се преселил на слободен трансфер во англискиот клуб Дерби Каунти, каде што станал миленик на навивачите; тој го направил своето деби за Дерби и ФА Премиер лигата, на 9 август 1997 година против Блекбурн Роверс. Неговиот прв гол за клубот Дербишир го постигнал на 30 август 1997 година кога постигнал гол на првенствен натпревар против Барнсли. Во оваа сезона, Дерби Каунти се преселил од својот поранешен дом на Бејзбол Граунд во нивниот нов дом, Стадионот на Прајд Парк, а голот на Еранио, за да го доведе резултатот на 1–0 против Барнсли бил првиот што бил постигнат на новиот домашен терен на Дерби. Еранио размислувал да се пензионира по сезоната 2000-01, но менаџерот Џим Смит го убедил да остане. Кога Смит поднел оставка во октомври 2001 година, Еранио избрал да го напушти Дерби Каунти. Тој се пензионирал во 2003 година, откако поминал една сезона со тимот од ниската четврта лига Серија Ц2, Про Сесто, каде што бил прикажан на позицијата играч/помошник менаџер.
Тој се смета за еден од најголемите и највлијателните играчи што играл за Дерби Каунти и на 1 мај 2006 година, Еранио и Тед Мекмин биле примени како Легенди на Дерби.
Меѓународна кариера
Еранио го направил своето деби за сениорската репрезентација за Италија на 22 декември 1990 година, во натпревар против Кипар; натпреварот бил квалификациски натпревар за Евро 1992 година, а Италија го добила натпреварот со 4–0. Неговиот прв репрезентативен гол го постигнал на пријателскиот натпревар против Холандија на 9 септември 1992 година; Италија го добила натпреварот со 3-2.
На 29 март 1997 година, Еранио го одиграл својот последен натпревар за Италија, против Молдавија во победата од 3–0 на домашен терен. Вкупно, тој имал 20 натпревари и постигнал три гола, при што шест од неговите меѓународни настапи биле во квалификациите за Светското првенство, а другите пет во квалификациите за Европското првенство.
Медиуми
На 22 октомври 2015 година, Еранио бил отпуштен од швајцарската телевизија RSI по расистички изјави. Критикувајќи ја грешката на дефанзивецот на Рома, Антонио Рудигер за време на ремито 4-4 во Лигата на шампионите против Баер Леверкузен, Еранио изјавил: „Црните играчи во одбранбената линија често ги прават овие грешки бидејќи не се концентрирани. ''Тие се моќни физички, но кога е време за размислување... тие често прават ваков тип на грешки''.“
Почести
Милан
Џенова
Коњух
Коњух — село во североисточниот дел на Македонија, во Општина Кратово, во околината на градот Кратово.
Географија и местоположба
Селото се наоѓа на крајната западна страна на Општина Кратово, од левата страна на Крива Река, а чиј атар се допира со подрачјето на општината Куманово. Селото е раштркано, а маалата се издигаат на надморска височина од 480 до 600 метри. Од градот Кратово селото е оддалечено 23 километри.
До селото се стигнува преку асфалтен пат, кој се двои од регионалниот пат 29277.
Куќите на ова село се наоѓаат лево и десно од Крива Река. Лево од реката се наоѓаат маалата: Горно, Долно, Ресавско и Црноруковско. Десно од реката е маалото Кашла. Околни села се Бељаковце, Пезово, Шопско Рударе и Димонце. Помеѓу Коњух и Шопско Рударе се наоѓа длабоката долина на малата река Врлеј, притока на Крива Река. Жителите се служат со вода за пиење од извори и бунари.
Месностите во атарот на селото ги носат следниве имиња: Калиман, Жлеб, Градиште, Гаѓин Камен, Љољак, Коњушки Камен, Деделица, Јахер, Блага Страна, Длага Страна, Цеев Рид, Брнарски Рид, Присој, Мицев Рид, Црни Камењ, Лока, Козарачки Рид, Остри Чукар, Плакало, Русин Преслап, Црцало, Ражино Брдо, Селиште, Дрзава, Чука, Коњушки Рид и Модре Лиске.
За него македонскиот револуционер Ѓорче Петров, во својата книга „Материјали по изучувањето на Македонија“, запишал дека е сместено во подножјето на југозападниот крај на Липовиќ, малку над реката и на половина час од Димонце и Довезенце.